Olav Foss

Olav Foss (født 14. januar 1918 i Bjelland, død 28. oktober 2007 i Bergen) var en norsk kjemiker.

Etter examen artium 1935 ble han siv.ing. fra NTH 1940 og dr.techn. 1947 fra NTH. Avhandlingen het Studies on Polythionates and Related Compounds. Så fulgte et par år der han var ved Columbia University i New York City og andre amerikanske universitet. Fra 1949 til 1953 var han amanuensis i uorganisk kjemi ved Universitetet i Oslo før han i 1954 overtok Torbjørn Gaarder sitt professorat ved Universitetet i Bergen og var leder for dets kjemiske institutt, der han var frem til 1988 og forsket på kjemien i grunnstoffene svovel, selen og tellur, blant annet oppdaget han en ny type selen i 1977. Den siste artikkel publiserte han i 2004. 

Han mottok Fridtjof Nansens belønning for fremragende forskning (1961) og Guldberg-Waage-medaljen (1973).

Verv og premier 
 Acta Chemica Scandinavica, mangeårig redaktør
 Fridtjof Nansens belønning for fremragende forskning  1961
 Guldberg-Waage-medaljen  1973

Referanser 

Norske kjemikere
Norske forskere
Norske kjemiprofessorer
Guldberg og Waage-medaljen
Professorer ved Universitetet i Bergen
Vitenskapelig ansatte ved NTNU
Vitenskapelig ansatte ved Universitetet i Oslo
Personer fra Bergen kommune